PATVIRTINTA

 Skuodo Bartuvos progimnazijos

 direktoriaus 2013 m. spalio 18 d.

 įsakymu Nr. V1-60

SKUODO BARTUVOS PROGIMNAZIJOS

 MOKINIŲ NAUDOJIMOSI KOMPIUTERIAIS PROGIMNAZIJOS SKAITYKLOJE

**TVARKOS APRAŠAS**

1. Darbui kompiuteriu progimnazijos skaitykloje būtina užsiregistruoti. Tai galima daryti visą dieną skaityklos darbo metu.
2. Vienam vartotojui dirbti kompiuteriu leidžiama 1 valandą.
3. Vartotojui, norinčiam dirbti mokymosi tikslais, visada teikiama pirmenybė.
4. Prie vieno kompiuterio leidžiama dirbti tik vienam asmeniui.
5. Dirbant kompiuteriu draudžiama:

5.1. be leidimo junginėti kompiuterius;

* 1. liesti kompiuterio procesoriaus galinę pusę;

5.3. liesti kompiuterį šlapiomis, nešvariomis rankomis;

5.4. dėti ant kompiuterio, ypač ant klaviatūros, įvairius daiktus;

5.5. ardyti kompiuterį, nešioti, laužyti kompiuterio dalis (klaviatūrą, pelę), kitaip gadinti skaitykloje esantį turtą;

5.6. spaudyti klaviatūrą ir pelę neįjungus kompiuterio;

5.7. be leidimo naudotis savo atsineštomis informacijos kaupimo laikmenomis;

5.8. žaisti smurtinius, prievartą skatinančius, azartinius kompiuterinius žaidimus;

5.9. instaliuoti savo atsineštą ar atsisiųstą programinę įrangą;

5.10. trinti informaciją iš kietojo disko;

5.11. naudotis pokalbiais ( IRC, ICQ, Chat ir kt. );

5.12. naršyti erotinio pobūdžio puslapiuose;

5.13. šiukšlinti dirbant kompiuteriu ir mėtyti šiukšles į kompiuterio procesoriaus dėžę.

6. Sugadinus kompiuterį, atlyginti padarytus nuostolius.

7. Mokiniams nereaguojant į bibliotekininko perspėjimus, netinkamai elgiantis skaityklos patalpoje, darbuotojams paliekama teisė kreiptis pagalbos į progimnazijos administracijos atstovus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_